
Par Gulbenes novada pašvaldības domes priekšsēdētāja Normunda Mazūra komandējumu uz Poliju
Gulbenes novada pašvaldībā un domes priekšsēdētājam Normundam Mazūram ir saņemts oficiāls uzaicinājums no sadarbības partneriem Kentšinas pašvaldības Polijā piedalīties ikgadējā ražas svētku pasākumā laika posmā no 2026.gada 11.septembra līdz 2026.gada 13.septembrim. Plānota dalība svinīgā ražas svētku atklāšanā ar svētku uzrunu, tradicionālajā svētku gājienā, kā arī oficiāla tikšanās ar Kentšinas pašvaldības vadību, lai pārrunātu turpmākas sadarbības perspektīvas.
Ņemot vērā augstāk minēto un pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, Ministru kabineta 2010.gada 12.oktobra noteikumu Nr.969 “Kārtība, kādā atlīdzināmi ar komandējumiem saistītie izdevumi” 10.punktu, Gulbenes novada domes 2018.gada 26.aprīļa noteikumu Nr.9 “Par Gulbenes novada pašvaldības amatpersonu (darbinieku) komandējumiem un darba braucieniem” 13.1.apakšpunktu, 14.punktu, 20.1.apakšpunktu, atklāti balsojot: ar 13 balsīm "Par" (Ainārs Brezinskis, Andis Caunītis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Jānis Barinskis, Liena Silauniece, Normunds Audzišs, Valtis Krauklis), "Pret" – nav, "Atturas" – nav, "Nepiedalās" – 1 (Normunds Mazūrs), Gulbenes novada pašvaldības dome NOLEMJ:

1. KOMANDĒT Gulbenes novada pašvaldības domes priekšsēdētāju Normundu Mazūru, uz Kentšinu, Poliju no 2026.gada 11.septembra līdz 2026.gada 13.septembrim dalībai Kentšinas ražas svētkos. Dienas, kas iekrīt brīvdienās (2026.gada 12.septembris un 2026.gada 13.septemrbis), kā brīvdienas tiks izmantotas 2026.gada 6.oktobrī un 2026.gada 7.oktobrī.
2. UZDOT Gulbenes novada pašvaldības Finanšu nodaļai izmaksāt Normundam Mazūram dienas naudu 35 EUR (trīsdesmit pieci euro) apmērā par katru komandējuma dienu.
3. SEGT ceļa (transporta) izdevumus un komandējuma izdevumus no Gulbenes novada pašvaldības budžetā Gulbenes novada Centrālās pārvaldes sabiedrisko attiecību paredzētajiem budžeta līdzekļiem.
Gulbenes novada pašvaldības domes priekšsēdētājs



N.Mazūrs
